 "ఒక ఆడా మగ చేయి చేయి కలిస్తే అది పాణిగ్రహణం అవుతుందంటారు. గాని, మన చేయీ చేయీ కలిసిన ఈ క్షణం నుంచి మనం మంచి స్నేహితులుగా మిగలాలని నా ఆకాంక్ష. నాపట్ల నీకేర్పడిన అపోహ తొలగిపోతే చాలునన్న ఒక్కకోరిక తప్ప ఇంకేం లేదు"

 "........." 

 "చెప్పు! అన్నయ్య ఏం చేశాడు నిన్ను? ఈ గెస్ట్ హౌస్ కి ఎలా రప్పించాడు?" 

 "ముందు నా శిక్ష పూర్తి కానీయండి." 

 "నీ తొలిముద్దు పెట్టాల్సిందీ, నీ బాహువల్లరిలో బందీని చేయాల్సిందీ అగ్నిసాక్షిగా పెళ్ళాడే నీ భర్తనే. పరస్త్రీ ముద్దునీ, ఆమె కౌగిలినీ కోరే అధముడిని కాదు. శిక్ష పేరుతో నిన్నపవిత్రం చేస్తే నేనూ అపవిత్రమౌతాను. నీ శీలం పట్ల నీకెంత ప్రేమా, గౌరవం వున్నాయో నా శీలం పట్ల నాకూ అంతే ప్రేమా గౌరవం ఉన్నాయి."

 విభ్రాంతిగా చూడసాగింది భ్రమర.

 "ఏమిటలా విచిత్రంగా చూస్తున్నావు? మగవాళ్ళకి శీలం ఏమిటనా? అదీ మోహనవంశీ కొడుక్కి" చిన్నగా నవ్వి తిరిగి అన్నాడు.

 "శీలమంటే నా దృష్టిలో అవయవాలకే శీలమంటే పరిమితమైన విషయంకాదు.

 "శీలమంటే మనోస్వచ్ఛత! ఆ స్వచ్ఛతను నేనే పరిస్థితిలోనూ వదులుకోవడానికి ఇష్టపడను" 

 "పెళ్ళి చేసుకొని అత్తవారింటికే వెడతావో, అతడి కౌగిలే నీకు అత్తవారిల్లవుతుందో నా పూచీలేదు" అన్న హనీ మాటలు గుర్తొచ్చాయ్.

 ఆ భయం ఇకలేదు.

 బంధ విముక్తి అయినట్టే తనకిక! అందరాడపిల్లల్లా పెళ్లి చేసుకొని అత్తారింటికి వెళ్ళిపోతుంది. పవిత్రంగా అగ్నిసాక్షిగా పెళ్ళాడిన భర్తకు అంకితమౌతుంది.

 ఇంతసేపు వధ్యశిలమీద తలపెట్టిన మేకపిల్లలా వణికిపోతున్న ఆమె మనసు వికీ మాటలతో దూదిపింజలా తేలికపడింది.

 ఇక తను స్వేచ్చగా ఇంటికి వెళ్ళిపోవచ్చు. 

 అమ్మనాన్న చెల్లి తమ్ముడు వాళ్ళ మధ్య తన వాళ్ళమధ్య వెళ్లిపడుతుంది.

 ఎన్నో యుగాల నరకవాసం తరువాత తిరిగి తను స్వర్గంలో వెళ్ళిపడుతున్నట్టుగా వుంది.

 "ఇంతకీ ఇది ఎలా జరిగిందో చెప్పనే లేదు, భ్రమరాంబికా?" 

 "ఇదంతా మీ అన్నగారు చేశారని చెప్పలేను గాని ఆయన కొంచెం సహృదయత చూపి ఉంటే నాకీరోజు ఈ గెస్ట్ హౌస్ లో కాలుపెట్టే అవసరం వచ్చేదికాదు వికాస్ బాబూ! తుంగభద్ర తమ్ముడు తన మనుష్యులతో నన్నపహరించుకుపోవడం చివరి క్షణంలో తెలిసింది ఆయనకు. కాని, ఆయన నన్ను రక్షించే ప్రయత్నం చేయలేదు. సాని అన్న ముద్ర నా ముఖాన పడాలన్న పంతంతో మొదటిరాత్రి నాతో గడపాలని లక్షరూపాయలిచ్చి కొనేశారు. ఆ విధంగా నామీద అధికారం సంపాదించి మదపుకోడెకు ముక్కుకు తాళ్ళు వేసి లాక్కువచ్చినట్టుగా నన్నింత దూరం లాక్కువచ్చారు." 

 మకరందం తనను జీపులో తీసికెళ్ళడం సుల్తానా చేతిలో తను పడ్డ నరకం, హనీని ఆ రాత్రి గదిలో కలుసుకోవడం, సుల్తానా చెరనుండి తప్పించడానికి అతడు విధించిన షరతూ..........అంతా చెప్పింది.

 శాంతమూర్తిగా కనిపించే వికీ కళ్ళలోకి ఎరుపుజీరలొచ్చాయి. "అన్నయ్య చాలా ఉదాత్తమైన మనిషి కడు సమర్ధుడు. వ్యవహారదక్షుడు. అందరితోపాటు నేనూ ఈ విషయాన్ని ఒప్పుకొంటాను. కాని, అతడిలో చంద్రుడిలో మచ్చలా ఒక బలహీనత వుంది. అది శత్రువును ఎట్టి పరిస్థితిలోనూ క్షమించలేకపోవడం అవతలి మనిషి ఆడైనా సరే ప్రతీకారం తీర్చుకోనిదే వదలడు. యధాలాపంగా ఒకరోజు నీ గురించి చెప్పాను. అప్పుడే నీకీ శిక్ష నిర్ణయించేశాడు. కాని, కొద్ది రోజుల్లో పెళ్ళి కావలసిన ఒక ఆడపిల్ల జీవితంతో మరీ ఇంత నిర్దాక్షిణ్యంగా చెలగాటమాడతాడని , తన పంతం నెరవేర్చుకోడానికి ఇంత నైచ్యానికి దిగజారుతాడని ఊహించలేదు. అన్నయ్య చేసిన ఈ పనిని నేనేనాటికీ క్షమించలేను."

 "సుల్తానా చేతిలో పడకముందే నన్ను రక్షించే అవకాశం ఆయనకి వచ్చింది. రక్షించడం, రక్షించకపోవడం ఆయన ఇష్టం. అందుకు నేనేమీ తప్పుపట్టను. కాని, మొదటిరాత్రి అంటూ లక్ష రూపాయలిచ్చి నన్ను కొన్నాడే........ఆ విషయం తలుచుకొంటే నా మనసు భగ్గున మండుతుంది. నన్ను నిస్సహాయను చేసి నన్ను బొమ్మలా ఆడించాడు. ఆయన చేసిన ఈ అవమానాన్ని నేను జీవితంలో మరిచిపోలేను. నాకీ ప్రపంచంలో శత్రువులెవరైనా ఉన్నారంటే మొదటి స్థానంలో మీ అన్నగారు నిలుస్తారు. జీవితాంతం ఆయన్ని నేను ద్వేషిస్తూ, శపిస్తూ వుంటాను"

 "పద, భ్రమరా! నిన్ను మీ ఇంట్లో దిగబెట్టి వచ్చి అన్నయ్య సంగతేమిటో తేల్చుకుంటాను." 

 "మిమ్మల్ని నేను అపార్ధం చేసుకొన్నందుకు నన్ను క్షమించండి వికాస్ బాబూ! ఒక అమాయకుడిని అవమానించిన అపరాధానికి నేనీ శిక్ష అనుభవించడం న్యాయమే అనిపిస్తూంది." 

 "ఇటువంటి శిక్ష ఏ ఆడపిల్లా అనుభవించకూడదు, భ్రమరా! ఇక బయల్దేరుదామా?" 

 "అలాగే తుంగభద్రా" 

 భ్రమర పిలుపు విని లోపలికి వచ్చింది తుంగభద్ర.

 "మీ చినబాబు నన్ను మర్యాదగా ఇంటికి పంపిస్తున్నారు. నిజంగా నువ్వు చెప్పినట్టు లేడికూనంత అమాయకుడు సుమా! అని నవ్వింది భ్రమర. ఈ నగలుతీసి జాగ్రత్తచేయి." 

 "ఆ నగల్నీ, ఆ చీరనీ అలాగే వుంచు భ్రమరా. అవి నీ వివాహ కానుకగా అలాగే ఉంచుకో." 

 కొన్ని వేలు ఖరీదు చేసే చీర.

 "ఫర్వాలేదు! ఏకానుకైనా ఇచ్చేవాడి తాహతుకు తగ్గట్టుగా ఉండాలి! నీ పెళ్ళికి నేనుండను. రేపే నా ప్రయాణం. నీ పెళ్ళికి శుభాకాంక్షలు ఇప్పుడే అందిస్తున్నాను. నీ పెళ్ళి నూరేళ్ళ పంటకావాలని, అది అన్యోన్య దాంపత్యంగా వర్ధిల్లాలనీ మనసారా ఆశిస్తున్నాను"
 "oka aada maga cheyi cheyi kaliste adhi paanigrahanam avutundantaaru. gaani, mana cheyee cheyee kalisina ee kshanam nunchi manam manchi snehitulugaa migalaalani naa aakanksha. napatla neekerpadina apoha tolagipothe chaalunanna okkakorika tappa inkem ledu"

 "........." 

 "cheppu! annayya yem cheshaadu ninnu? ee gest hous ki ela rappinchaadu?" 

 "mundu naa shiksha puurti kaneeyandi." 

 "nee tolimuddu pettalsindi, nee bahuvallarilo bandeeni cheyalsindi agnisakshiga pellade nee bhartane. parastri muddunee, aame kaugilinii kore adhamudini kaadu. shiksha paerutho ninnapavitram cheste nenuu apavitramoutaanu. nee sheelam patla neekenta prema, gowravam vunnayo naa sheelam patla naakuu anthe prema gowravam unnaayi."

 vibhraantigaa chudasagindi bhramara.

 "emitala vichitramgaa chustunnavu? magavallaki sheelam emitana? adhee mohanavamshi kodukki" chinnagaa navvi tirigi annadu.

 "sheelamante naa drushtilo avayavalake sheelamante parimitamaina vishayankaadu.

 "sheelamante manosvachchata! aa swachchatanu nene paristhitiloonuu vadulukovadaaniki ishtapadanu" 

 "pelli chesukoni attavaarintike vedatavo, atadi kaugile neeku attavaarillavutundo naa poocheeledu" anna hanee maatalu gurtochay.

 aa bhayam ikaledu.

 bandha vimukti ayinatte tanakika! andaradapillalla pelli chesukoni attaarintiki vellipotundi. pavitramgaa agnisakshiga pellaadina bhartaku ankitamoutundi.

 intasepu vadhyasilameeda talapettina mekapillala vanikipotunna aame manasu vikee maatalatho doodipinjala telikapadindi.

 ika tanu swechhagaa intiki vellipovacchu. 

 ammananna chelli tammudu vaalla madhya tana vaallamadhya vellipadutundi.

 enno yugala narakavasam taruvaata tirigi tanu swargamlo vellipadutunnattuga vundi.

 "intakee idhi ela jarigindo cheppane ledu, bhramarambika?" 

 "idantaa mee annagaaru chesarani cheppalenu gaani aayana konchem sahrudayata chuupi unte nakiroju ee gest hous loo kalupette avasaram vachedikaadu vikas baaboo! tungabhadra tammudu tana manushyulatho nannapaharinchukupovadam chivari kshanamlo telisindi aayanaku. kaani, aayana nannu rakshinche prayatnam cheyaledu. saani anna mudra naa mukhana padaalanna pantamtho modatiraatri naatho gadapalani laksharoopaayalichi konesaru. aa vidhamgaa naameeda adhikaaram sampaadinchi madapukodeku mukkuku taallu vesi lakkuvachinattugaa nanninta dooram laakkuvacchaaru." 

 makarandam tananu jeepulo teesikelladam sultana chetilo tanu padda narakam, haneeni aa raatri gadilo kalusukovadam, sultana cheranundi tappinchadaaniki atadu vidhinchina sharatuu..........antaa cheppindi.

 saantamuurtigaa kanipinche vikee kallaloki erupujeeralochaayi. "annayya chala udaattamaina manishi kadu samardhudu. vyavahaaradakshudu. andarithopaatu nenuu ee vishayaanni oppukontaanu. kaani, atadilo chandrudilo machala oka balaheenata vundi. adhi satruvunu etty paristhitiloonuu kshaminchalekapovadam avatali manishi aadaina sare prateekaaram teerchukonide vadaladu. yadhaalaapamgaa okaroju nee gurinchi cheppaanu. appude neekee shiksha nirnayinchesaadu. kaani, koddi rojullo pelli kaavalasina oka aadapilla jeevitamtho mari inta nirdaakshinhyamgaa chelagaatamaadataadani , tana pantam neraverchukodaniki inta naichyaaniki digajaarutaadani oohinchaledu. annayya chesina ee panini nenenatiki kshaminchalenu."

 "sultana chetilo padakamunde nannu rakshinche avakaasam aayanaki vachindi. rakshinchadam, rakshinchakapovadam aayana ishtam. anduku nenemi tappupattanu. kaani, modatiraatri antuu laksha roopaayalichi nannu konnade........aa vishayam taluchukonte naa manasu bhagguna mandutundi. nannu nissahaayanu chesi nannu bommala aadinchaadu. aayana chesina ee avamaanaanni nenu jeevitamlo marichipolenu. naakii prapanchamlo satruvulevarainaa unnarante modati sthaanamlo mee annagaaru nilustaaru. jeevitaantam aayanni nenu dveshistuu, sapistuu vuntaanu"

 "pada, bhramara! ninnu mee intlo digabetti vachi annayya sangathemito telchukuntaanu." 

 "mimmalni nenu apaardham chesukonnanduku nannu kshaminchandi vikas baaboo! oka amayakudini avamaaninchina aparaadhaaniki neenee shiksha anubhavinchadam nyayame anipistuundi." 

 "ituvanti shiksha e adapilla anubhavinchakudadu, bhramara! ika bayalderudama?" 

 "alaage tungabhadra" 

 bhramara pilupu vini lopaliki vachindi tungabhadra.

 "mee chinababu nannu maryaadagaa intiki pampistunnaaru. nijamgaa nuvvu cheppinattu ledikuunanta amayakudu suma! ani navvindi bhramara. ee nagaluteesi jaagrattacheyi." 

 "aa nagalnee, aa cheeranee alaage vunchu bhramara. avi nee vivaha kaanukagaa alaage unchuko." 

 konni velu khareedu chese cheera.

 "farvaledu! ekanukaina ichevadi taahatuku taggattugaa undaali! nee pelliki nenundanu. repe naa prayaanam. nee pelliki subhaakaankshalu ippude andistunnaanu. nee pelli noorella pantakaavaalani, adhi anyonya daampatyamgaa vardhillaalanii manasara aasistunnaanu"